ఐక్య రాజ్య సమితి యొక్క 75వ వార్షికోత్సవ సందర్భం లో ఇసిఒఎస్ఒసి ని ఉద్దేశించి ప్రధాన మంత్రి ప్రసంగం

మహానుభావులారా, మహిళ లు మరియు సజ్జనులారా, ఈ సంవత్సరం మ‌నం ఐక్య‌ రాజ్య‌ స‌మితి యొక్క స్థాపనానంతరం 75వ వార్షికోత్సవాన్ని నిర్వ‌హించుకొంటున్నాము. మాన‌వాళి పురోగ‌తి కి ఐక్య‌ రాజ్య‌ స‌మితి అందించిన సేవ‌ల‌ ను గుర్తు చేసుకోవ‌ల‌సిన స‌మ‌యం ఇది. ప్ర‌స్తుత ప్ర‌పంచం లో ఐక్య‌ రాజ్య స‌మితి పాత్ర‌ ను మ‌దింపు చేసుకోవ‌డం తో పాటు ప్ర‌పంచ భవిష్యత్తు ను తీర్చిదిద్దగల సామర్థ్యం తో కూడిన‌ది గా స‌మితి ని తీర్చి దిద్ద‌డానికి ఏం చేయాల‌నేది స‌మీక్షించుకోవ‌ల‌సిన అవ‌కాశం ఇది. మహానుభావులారా, రెండో ప్ర‌పంచ యుద్ధం ముగియ‌గానే ఐక్య రాజ్య సమితి ఏర్పాటు లో కీలక పాత్ర ను పోషించిన 50 వ్య‌వ‌స్థాపక స‌భ్య త్వ దేశాల లో ఒకటి గా భార‌తదేశం ఉంది. అప్ప‌టికి, ఇప్ప‌టికి ఎంతో మార్పు చోటు చేసుకుంది. ఈ రోజు న ప్ర‌పంచం లోని 193 స‌భ్య‌త్వ దేశాల‌ ను ఐక్య రాజ్య సమితి ఒక్క తాటి మీద న‌డిపిస్తున్నది. స‌మితి స‌భ్య‌త్వం పొంద‌డం తో పాటు దానిపై అంచ‌నా లు కూడా ఎంత‌గానో పెరిగిపోయాయి. అదే స‌మ‌యం లో బ‌హుపక్షవాదాని కి ప్రస్తుతం అనేక స‌వాళ్లు ఎదుర‌వుతున్నాయి. మహానుభావులారా, ఆరంభం నుండి, భారతదేశం ఐక్య రాజ్య సమితి అభివృద్ధి కార్యాల కు, ఐక్య రాజ్య సమితి ఆర్థిక మరియు సామాజిక మండలి (ఇసిఒఎస్ఒసి) కి క్రియాశీలం గా మద్దతిస్తూనే వస్తున్నది. ఇసిఒఎస్ఒసి తొలి అధ్యక్షుడు కూడా భారతీయుడే. ఇసిఒఎస్ఒసి కార్యసూచీ రూపకల్పన మరియు స్థిర అభివృద్ధి లక్ష్యాల (ఎస్ డిజి) రూపకల్పన లో భారతదేశం చురుకైన పాత్ర ను పోషించింది. ఈ రోజు న దేశీయం గా మేం చేస్తున్న కార్యాల ద్వారా ‘అజెండా 2030’ ని సాధించడం లోను, స్థిర అభివృద్ధి లక్ష్యాల రూపకల్పన లో కూడా మేము ప్రముఖ పాత్ర ను పోషిస్తూనే ఉన్నాము. అభివృద్ధి చెందుతున్న అన్య దేశాలు వాటి స్థిర అభివృద్ధి లక్ష్యాల ను సాధించడం లో సైతం మేము ఆ దేశాల కు మద్దతు ఇస్తున్నాము. మహానుభావులారా, ప్రపంచ మానవాళి లో ఆరో భాగం భారతదేశం లోనే ఉన్నారు. ఆ భారం, బాధ్యత ఎంతటివో మేము ఎరుగుదుము. భారతదేశం తన యొక్క అభివృద్ధి లక్ష్యాల సాధన లో విజయం సాధించినట్లయితే అది ప్రపంచ అభివృద్ధి లక్ష్యాల సాధన కు కూడా ఎంతో దోహద పడుతుంది అని మాకు తెలుసును. మా రాష్ట్రాలు, స్థానిక ప్రభుత్వాలు, పౌర సమాజం, ప్రజలు అందరినీ విశ్వాసం లోకి తీసుకొంటూ మేము ‘‘సంపూర్ణ సమాజం’’ వైఖరి ని అవలంబిస్తున్నాము. ‘‘సబ్ కా సాథ్, సబ్ కా వికాస్, సబ్ కా విశ్వాస్’’ మా యొక్క ఆదర్శ వాక్యం గా ఉంది. ఈ మాటల కు ‘‘ప్రతి ఒక్కరి వృద్ధి కోసం, అందరి విశ్వాసాన్ని గెలుచుకొంటూ, కలసికట్టుగా పయనించడం’’ అని భావం. ఇది సమాజం లో ఏ ఒక్కరూ వెనుకబడి ఉండకూడదు అనే ఎస్ డిజి లక్ష్యాల కు ప్రతిరూపం గా ఉంది. అది పౌష్టికాహార లభ్యత కావచ్చు, ఆరోగ్యం కావచ్చు, విద్య కావచ్చు, విద్యుత్తు కావచ్చు, లేదా గృహ‌ నిర్మాణ‌ం కావచ్చు – మేము అందరిని కలుపుకొనిపోయే కార్యక్రమాల ద్వారా ఎంతో పురోగతి ని సాధిస్తున్నాము. మహానుభావులారా, మా దేశం లోని మొత్తం ఆరు లక్షల గ్రామాల లో సంపూర్ణ పారిశుధ్యాన్ని సాధించడం ద్వారా గత సంవత్సరం లో మేము మా యొక్క జాతి పిత మహాత్మ గాంధీ 150 వ జయంతి ని జరుపుకొన్నాము. గత అయిదు సంవత్సరాల కాలం లో, మేము 110 మిలియన్ కు పైగా ఇళ్ల లో మరుగుదొడ్లు నిర్మించాము. దాని వల్ల గ్రామీణ పారిశుధ్యం 38 శాతం నుండి 100 శాతాని కి పెరిగింది. భారీ ఎత్తున చేపట్టిన చైతన్య కార్యక్రమాలు మహిళల కు సాధికారిత ను కల్పిస్తున్నాయి. ప్రాథమిక విద్య, మాధ్యమిక విద్య విభాగాల లో బాల బాలికల నిష్పత్తి లో సమానత్వాన్ని మేము సాధించాము. మా లైవ్ లీహుడ్ మిశన్ లో భాగం గా నిర్వహిస్తున్న స్వయం సహాయ సమూహాల లో గ్రామీణ ప్రాంతాల లోని సుమారు 70 మిలియన్ మంది మహిళ లు భాగం అయ్యారు. వారు జీవితాల ను మరియు జీవనోపాధుల ను పరివర్తన కు లోను చేస్తున్నారు. 1 మిలియన్ మంది మహిళ లు మా స్థానిక ప్రభుత్వాల లో సభ్యురాళ్లు గా ఎన్నికై, భాగస్వామ్యయుత అభివృద్ధి ప్రక్రియ ను ముందుకు తీసుకుపోతున్నారు. బ్యాంకు ఖాతా లు లేని 400 మిలియన్ మంది కి గత ఆరు సంవత్సరాల కాలం లో బ్యాంకు ఖాతాల ను తెరిపించగా వాటి లో మహిళ ల ఖాతాలే 220 మిలియన్ గా ఉన్నాయి. ఆర్థిక సేవల ను అన్ని వర్గాల కు అందుబాటులోకి తీసుకు పోయేందుకు గాను మేము సాంకేతిక విజ్ఞానం యొక్క శక్తి ని ఉపయోగించుకొన్నాము. ఇది ప్రతి ఒక్కరి కి విశిష్ట గుర్తింపు సంఖ్య, బ్యాంకు ఖాతా, ఒక మొబైల్ కనెక్షన్ అనే త్రయం మీద ఆధారపడివుంది. ఇది 700 మిలియన్ కు పైగా ప్రజల కు 150 బిలియన్ డాలర్ విలువ గల ప్రత్యక్ష ప్రయోజనాల బదిలీ కి బాట ను పరచింది. మా ఆహార భద్రత కార్యక్రమాలు 813 మిలియన్ మంది పౌరుల కు లబ్ధి ని చేకూర్చుతున్నాయి. మా ‘‘హౌసింగ్ ఫార్ ఆల్’’ కార్యక్రమం ఒక స్వతంత్ర దేశం గా భారతదేశం అవతరించి 75 సంవత్సరాలు పూర్తి అయ్యే 2022 వ సంవత్సరానికల్లా భారతదేశం లోని ప్రతి ఒక్కరు ఒక సురక్షితమైన మరియు భద్రమైన ఆశ్రయాన్ని పొందేందుకు పూచీపడనుంది. అప్పటికల్లా, ఈ కార్యక్రమం లో భాగం గా 40 మిలియన్ కొత్త ఇళ్ల నిర్మాణం పూర్తి అవుతుంది. చాలా దేశాల్లోని మొత్తం జనాభా కు గల ఇళ్ల సంఖ్య కంటే ఇది ఎన్నో రెట్లు అధికం. అలాగే మా ‘‘ఆయుష్మాన్ భారత్’’ పథకం 500 మిలియన్ మంది కి ఉద్దేశించినటువంటి ప్రపంచం లోకెల్లా అతి పెద్ద ఆరోగ్య పరిరక్షణ కార్యక్రమం గా ఉన్నది. పల్లె స్థాయి వరకు విస్తరించినటువంటి మా ఆరోగ్య వ్యవస్థ కోవిడ్ పై పోరాటం లో ప్రపంచం లో అత్యుత్తమ రోగనివృత్తి రేటు లను భారతదేశం నమోదు చేస్తుండడం లో సాయపడుతోంది. మేము 2025 వ సంవత్సరం కల్లా దేశం నుంచి టిబి ని పూర్తి గా నిర్మూలించే లక్ష్యం దిశ గా కూడాను పయనిస్తున్నాము. అభివృద్ధి చెందుతున్న అన్య దేశాలు భారతదేశం యొక్క అభివృద్ధి కార్యక్రమాల విస్తృతి నుండి మరియు వాటి యొక్క విజయం నుండి, మరి మేము ప్రవేశపెట్టిన సాంకేతిక పరిజ్ఞానాలు, నూతన ఆవిష్కరణ ల నుండి నేర్చుకోవచ్చును. ఇది ప్రపంచం లోని దక్షిణ దేశాల తో కలసి భారతదేశం పంచుకొంటున్న అభివృద్ధి భాగస్వామ్యాన్ని సూచిస్తున్నది. మహానుభావులారా, అభివృద్ధి పథం లో పురోగమిస్తూనే మేము మన భూమండలం పట్ల మా యొక్క బాధ్యత ను మేము మరచిపోలేదు. గత కొన్ని సంవత్సరాలు గా మేం ఏటా 38 మిలియన్ టన్నుల కర్బన ఉద్గారాల ను తగ్గిస్తూ వచ్చాము. గ్రామాల ను విద్యుదీకరించడం, 80 మిలియన్ ఇళ్ల కు స్వచ్ఛమైన వంట ఇంధనాన్ని అందించడం, ఇంధన సామర్థ్య చర్య లు ప్రవేశపెట్టడం ద్వారానే ఇది సాధించగలిగాము. 450 గీగావాట్ అక్షయ శక్తి వనరుల ను స్థాపించాలనేటటువంటి మరియు 26 మిలియన్ హెక్టేయర్ బీడు భూమి ని సారవంతం గా తీర్చిదిద్దాలనే లక్ష్యాల ను నిర్దేశించుకొన్నాము. ప్రకృతి తో సామరస్య భావన తో జీవించడం మాకు తరాల తరబడి సాగుతూ వస్తున్న ఆచారంగా ఉన్నది. స్వచ్ఛత కోసం మేం అతి పెద్ద కార్యక్రమాన్ని ప్రారంభించాము; ఒక సారి వాడి పారవేసే ప్లాస్టిక్ వినియోగాన్ని నిలువరిస్తున్నాము. అంతర్జాతీయ స్థాయి లో, అంతర్జాతీయ సౌర కూటమి (ఐఎస్ఎ) ను నెలకొల్పడం మా అంతర్జాతీయ వాతావరణ కార్యాచరణ కు అద్దం పడుతుంది. ఇదేవిధం గా, వైపరీత్యాల ను తట్టుకోగల మౌలిక వసతుల సంకీర్ణం ఏర్పాటు చేయడం వల్ల ఇందులో భాగస్వాములైన వారందరూ సమగ్ర వైఖరి అవలంబించే వీలు కలుగుతుంది. అవసరం లో ఉన్న వారి ని ఆదుకొన్న వాడే మిత్రుడు అనే సిద్ధాంతం తో మా ప్రాంతం లో మొట్టమొదట గా స్పందించే వారిలో మొదటి వారు గా ఉండడం మాకు గర్వకారణం. భూకంపాలు కావచ్చు, తుపాను లు, ఇతర ప్రకృతి వైపరీత్యాలు కావచ్చు, లేదా మానవ కృత సంక్షోభం ఏదైనా కావచ్చు.. అమిత వేగం తో, సంఘీభావం తో భారతదేశం స్పందించింది. కోవిడ్ పై ఉమ్మడి పోరాటం లో భాగం గా మేము 150 పైగా దేశాల కు చికిత్స ను మరియు ఇతరత్రా సహాయాన్ని అందించాము. మేము మా పొరుగు దేశాల కోసం ‘సార్క్ కోవిడ్ ఎమర్జెన్సీ ఫండ్ ’ ను ఏర్పాటు చేయడం లో కూడాను సాయపడ్డాము. మహానుభావులారా, అన్ని దేశాల లో వైప‌రీత్యాల‌ ను త‌ట్టుకోగలిగే శ‌క్తి కి కోవిడ్-19 మ‌హ‌మ్మారి ఒక ప‌రీక్ష‌ గా నిలచింది. భార‌త‌దేశం లో మేము ప్ర‌భుత్వ, స‌మాజ చ‌ర్య‌ల‌ ను సంఘ‌టితం చేయ‌డం ద్వారా కోవిడ్ పై పోరాటాన్ని ప్ర‌జా ఉద్య‌మం గా మార్చ‌గ‌లిగాము. నిరుపేద కుటుంబాల‌ కు ప్ర‌యోజ‌నాల ను అందించ‌డానికి మేము అధిక ప్రాధాన్యాన్ని ఇచ్చాము. 30000 కోట్ల డాల‌ర్ కు పైబ‌డిన విలువ గల ప్యాకేజి ని మేము ప్ర‌క‌టించాము. ఈ ప్యాకేజి ఆర్థిక వ్య‌వ‌స్థ ను తిరిగి ప‌ట్టాల మీదకు తీసుకు వస్తుంది. ఆధునిక సాంకేతిక వ‌స‌తుల నిర్మాణం, టెక్నాల‌జీ ఆధారిత వ్య‌వ‌స్థ సిద్ధం అవుతాయి. మేము ప్ర‌పంచ ఆర్థిక వ్య‌వ‌స్థ‌ తో సంఘ‌టిత‌మై స్వ‌యంస‌మృద్ధి గల, ఎటువంటి ఒత్తిడులనైనా త‌ట్టుకోగల భారతదేశాన్ని నిర్మించడం కోసం “ఆత్మ‌నిర్భ‌ర్ భార‌త్” యొక్క దృష్టి కోణాన్ని ఆవిష్క‌రించాము. మహానుభావులారా, బ‌హుపక్షవాదం మాధ్యమం ద్వారానే సుస్థిర‌మైన శాంతి, సుసంప‌న్నత లు సాధ్య‌మవుతాయని భార‌త‌దేశం దృఢం గా విశ్వ‌సిస్తున్నది. ఈ భూమండ‌లం బిడ్డ‌లు గా మ‌నంద‌రం ఉమ్మ‌డి స‌వాళ్ల మరియు ఉమ్మ‌డి ల‌క్ష్యాల సాధ‌న‌ కు చేతులు క‌ల‌పాలి. కానీ స‌మ‌కాలీన స‌మాజం లో వాస్త‌విక దృక్ప‌థం లో ఈ బ‌హుపక్షవాదాన్ని ఆచ‌రించవలసి ఉంటుంది. ఐక్య రాజ్య సమితి కేంద్ర స్థానం లో సంస్కరణ తో పాటే సంస్కరించిన బహుపక్షవాదం మాత్రమే మాన‌వాళి యొక్క ఆకాంక్షల‌ ను తీర్చ‌గ‌లుగుతాము. ఈ రోజు న ఐక్య రాజ్య సమితి యొక్క 75వ వార్షికోత్స‌వాన్ని నిర్వ‌హించుకొంటున్న మనం అటువంటి ప్రపంచ బహుపక్షీయ ప్రణాళిక లో సంస్కరణ ను తీసుకు వస్తామంటూ ప్ర‌తిన ను పూనుదాము రండి మరి. దీని యొక్క ప్రాసంగికత ను పెంచే, దీని ప్రభావశీలత లో సంస్కరణ ను తీసుకు వచ్చే మరియు ఈ నూతన రీతి లోని మానవ కేంద్రిత ప్రపంచీకరణ తాలూకు ఆధారాన్ని తయారు చేసే ఆవశ్యకత ఎంతయినా ఉంది. ప్రధానం గా రెండో ప్ర‌పంచ యుద్ధం మిగిల్చిన రోషం నుండే ఐక్య‌ రాజ్య స‌మితి ఉదయించింది. ఈ రోజు న మ‌హ‌మ్మారి యొక్క విజృంభణ దీని పునర్జన్మ కు మరియు సంస్క‌ర‌ణ‌ కు ఒక సందర్భానని సిద్ధం చేస్తుంది. మనం ఈ అవ‌కాశాన్ని పోగొట్టుకోకూడ‌దు. మహానుభావులారా, చాలా ప్రధానమైనటువంటి ఈ సమయం లో ఐక్య రాజ్య సమితి భ‌ద్ర‌త మండ‌లి కి భారతదేశాన్ని ఎన్నుకోవడమైంది. ప్ర‌పంచ సామ‌ర‌స్యాన్ని పరిరక్షించడానికి, సామాజిక- ఆర్థిక స‌మానత్వంలో సంస్కరణ ను తీసుకు రావడానికి మరియు ప్ర‌కృతి లో స‌మ‌తూకాన్ని ప‌రిర‌క్షించడానికి మా యొక్క ప్రగాఢమైనటువంటి నిబద్ధత తో ఐక్య‌ రాజ్య స‌మితి యొక్క కార్యసూచీ అమలు ను సంపూర్ణం గా సమర్థించడం లో భారతదేశం తన పాత్ర ను పోషించగలదు. న‌మ‌స్కారములు. మీకు ఇవే ధ‌న్య‌వాదములు.